กองทุนTDEXแจกเงินปันผล3เดือน12สต.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ผู้ถือหน่วยลงทุนกองทุน TDEX ได้เฮ! 3 เดือนกว่ารับเงินปันผล 12 สตางค์ หรือ 2.20% 
นายสุริพล เข็มจินดา กรรมการรองกรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ ในฐานะบริษัทจัดการของกองทุนเปิดไทยเด็กซ์เซ็ท 50 อีทีเอฟ (TDEX) เปิดเผยว่า บริษัทกำหนดจ่ายเงินปันผลของกองทุน TDEX จากกำไรสุทธิของผลการดำเนินงานระหว่างวันที่ 1 ม.ค.12 เม.ย. 2553 ในอัตราหน่วยลงทุนละ 0.12 บาท โดยกำหนดจ่ายเงินปันผลให้แก่ผู้ถือหน่วยลงทุนในวันที่ 4 มิ.ย. 2553
นอกจากนี้ ได้กำหนดวันปิดสมุดทะเบียนพักการโอนหน่วยลงทุน เพื่อสิทธิในการรับเงินปันผลในวันที่ 6 พ.ค. 2553
สำหรับราคาหน่วยลงทุน TDEX เมื่อวันที่ 22 เม.ย. นี้ ปิดที่ 5.46 บาท เพิ่มขึ้น 0.03 บาท หรือ 0.55% มูลค่าการซื้อขาย 15.81 ล้านบาท ดังนั้น หากคิดเป็นอัตราผลตอบแทนจากเงินปันผลจะอยู่ที่ 2.20% 
ขณะที่มูลค่าสินทรัพย์สุทธิของกองทุน ณ วันที่ 21 เม.ย. 2553 อยู่ที่ 2,137.40 ล้านบาท ราคาต่อหน่วยเท่ากับ 5.4085 บาท 
ทั้งนี้ กองทุน TDEX มีนโยบายจ่ายเงินปันผลให้แก่ผู้ถือหน่วยลงทุนจากกำไรสะสมหรือกำไรสุทธิในงวดบัญชีที่จ่ายเงินปันผล โดยจะจ่ายเงินปันผลปีละไม่เกิน 4 ครั้ง ในอัตราไม่เกิน 100% ของกำไรสะสมหรือกำไรสุทธินั้นๆ โดยตั้งแต่จัดตั้งกองทุนเมื่อเดือน ก.ย. 2550 กองทุนจ่ายเงินปันผล 3 ครั้ง โดยครั้งแรกจ่ายเมื่อวันที่ 9 พ.ค. 2551 อัตรา 0.14 บาทต่อหน่วย ถัดมาวันที่ 19 มิ.ย. 2552 อัตรา 0.20 บาทต่อหน่วย และวันที่ 9 ต.ค. 2552 จ่ายอัตรา 0.06 บาทซึ่งตั้งแต่จัดตั้งกองทุนเมื่อวันที่ 4 ก.ย.2550 จนถึงปัจจุบันพบว่ากองทุนนี้มีขนาดสินทรัพย์ใหญ่กว่ากองทุนอีทีเอฟประเภทอื่นๆ 
สำหรับการลงทุนของกองทุน TDEX จะลงทุนในหุ้น SET 50 จึงเป็นที่นิยมของผู้ลงทุนที่จะเข้ามาลงทุน และเสียค่าธรรมเนียมซื้อขายขั้นต่ำเพียง 0.10%